**Uhly**

Dve polpriamky so spoločným začiatkom rozdeľujú rovinu na dve časti, ktoré sa nazývajú **uhly**. Dve polpriamky sa nazývajú **ramená uhla** a ich začiatok je **vrchol uhla (V)**. Dvojice uhlov s rovnakými vlastnosťami sa nazývajú vrcholové uhly.



Uhly sa označujú písmenom malej gréckej abecedy.



Druhy uhlov

**Nulový uhol** je uhol, ktorého ramená ležia na sebe (všetky ich body sú totožné).

**Ostrý uhol** je uhol menší ako pravý uhol.

**Pravý uhol** je polovica priameho uhla. Označujeme ho bodkou v oblúčiku, alebo hranatým "oblúčikom".

**Tupý uhol** je väčší ako pravý uhol. Jeho hodnota je > 90°.

**Priamy uhol** je uhol, ktorého ramená sú navzájom opačné polpriamky, čiže spolu vytvárajú priamku.

**Plný uhol** je uhol, ktorého ramená sú totožné (ležia na sebe). Za uhol považujeme celú rovinu okolo nich. Je to doplnok nulového uhla v rovine.